text: फेडरल इन्वेस्टिगेशन एजेंसी के साइबर क्राइम के डायरेक्टर कैप्टन मोहम्मद शोएब ने बताया कि हमे जो ताजा रिपोर्ट मिली है उसके अनुसार अधिकतर बैंकों के डेटा को हैक कर लिया गया है। हमने इस बाबत सभी बैंकों को पत्र लिखा और सुरक्षा के मद्देनजर सभी बैंकों के हेड के साथ बैठक बुलाई गई। शोएब ने कहा कि बैंकों में जमा पैसे की सुरक्षा करना बैंकों की जिम्मेदारी है, अगर उनकी सुरक्षा कमजोर है तो बैंकों में चोरी हो सकती है।